ຊາວລາວ- ອາເມຣິກັນ ສ້າງບົດບາດ ໃນການສົ່ງເສີມ ການສຶກສາ ທີ່ມະຫາວິທະຍາໄລສົງ ໃນໄທ
ກອງປະຊຸມນີ້ ມີຈຸດປະສົງ 2 ຢ່າງດ້ວຍກັນ ທັງເພື່ອເປັນການແລກປ່ຽນຄວາມຮູ້ ແລະການສິດສອນ ແລະທັງ ເພື່ອເປັນການສົ່ງເສີມ ການຮ່ວມມືກັນ ລະຫວ່າງມະຫາວິທະຍາໄລ ແລະສະຖາບັນຕ່າງໆ ອີກດ້ວຍ.
ທາງລາຍການຊີວິດຊາວລາວຂອງ VOA ມື້ນີ້ ພວກເຮົາຈະສະເໜີການສໍາພາດ ກັບຮອງສາດສະດາຈານ ດຣ ພິດສະໄໝ ສີຈິດໂກຂອງອຸ້ຍ (Phitsamay Sychitkokhong Uy) ລູກບ້ານຫລານເມືອງ ຂອງຊາວເມືອງຫ້ວຍຊາຍ, ແຂວງບໍ່ ແກ້ວ ຊຶ່ງຜູ້ກ່ຽວຫາກໍ່ກັບມາຈາກການໄປບັນລະຍາຍຢູ່ໃນກອງປະຊຸມນາໆຊາດ ກ່ຽວ ກັບພະພຸດທະສາດສະໜາ ກັບການພັດທະນາສັງຄົມ ແລະວັດທະນະທໍາຂອງເຂດ ລຸ່ມແມ່ນໍ້າຂອງ ທີ່ຈັດຂຶ້ນໃນວັນທີ 3-4 ທັນວາ ຜ່ານມານີ້ ຢູ່ວິທະຍາໄລສົງ ທີ່ນະຄອນ ພະນົມ, ທີ່ຕັ້ງຢູ່ກົງກັນຂ້າມກັບເມືອງທ່າແຂກ, ແຂວງຄໍາມ່ວນໃນພາກກາງຂອງລາວ ສ່ວນລາຍລະອຽດກ່ຽວກັບກອງປະຊຸມດັ່ງກ່າວ ພ້ອມທັງຄວາມຮູ້ສຶກຂອງ ດຣ ພິດ ສະໄໝ ຕໍ່ການທີ່ຖືກເຊີນໄປເປັນຜູ້ບັນລະຍາຍຫລັກທ່ານນຶ່ງ ໃນກອງປະຊຸມລະດັບ ພາກພື້ນດັ່ງກ່າວ ວ່າເປັນແນວໃດນັ້ນ ບົວສະຫວັນ ຈະນໍາມາສະເໜີທ່ານໃນອັນດັບ ຕໍ່ໄປ: ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວສໍາລັບແລງມື້ນີ້ ເຮົາຂໍປ່ຽນ ບັນຍາກາດຈາກການຟັງເລື້ອງລາວຂອງຊາວລາວ-ອາເມຣິກັນທີ່ປະກອບວຽກງານຢູ່ ໃນສະຫະລັດອາເມຣິກາ ມາຟັງເລື້ອງລາວຂອງຄົນລາວ-ອາເມເຣິກັນ ຜູ້ທີ່ບໍ່ພຽງແຕ່ໄດ້ ສ້າງບົດບາດຢູ່ໃນວົງການການສຶກສາໃນສະຫະລັດ ແຕ່ຍັງໄດ້ ໄປແບ່ງປັນຄວາມຮູ້ດ້ານ ການສິດສອນແລະຝຶກອົບຮົມທີ່ມີປະສິດທິພາບຕໍ່ຄົນລຸ້ນໃໝ່ ລຸ້ນສະຫັດສະຫວັດ ຫລື ລຸ້ນສັດຕະວັດທີ 21 ໃຫ້ແກ່ບັນ ດາອາຈານ ແລະນັກສຶກສາສົງ ພ້ອມທັງນັກສຶກສາທົ່ວ ໄປ ທີ່ສົນໃຈເລື່ອງສາສະໜາພຸດ ແລະການສິດສອນທົ່ວໄປອີກດ້ວຍ ທ່ານຜູ້ນັ້ນກໍຄື ຮອງສາດສະດາ ຈານ ດຣ ພິດສະໄໝ ສີຈິດໂກຂອງອຸ້ຍ ຊຶ່ງມື້ນີ້ຜູ້ກ່ຽວຈະມາເລົ່າສູ່ ທ່ານຟັງ ເລື່ອງຄວາມຮູ້ສຶກ ໃນການຖືກເຊີນໄປເປັນຜູ້ບັນລະຍາຍຫລັກ ຫລື Keynote Speaker ຜູ້ນຶ່ງ ໃນກອງປະຊຸມນາໆຊາດ ຄັ້ງທໍາອິດ ກ່ຽວກັບພະພຸດທະສາດສະໜາ ກັບການພັດທະນາສັງຄົມ ແລະວັດທະນະທໍາຂອງເຂດລຸ່ມແມ່ນໍ້າຂອງ ທີ່ຈັດຂຶ້ນໂດຍ ວິທະຍາໄລສົງທີ່ນະຄອນພະນົມ, ຊຶ່ງເປັນເມືອງຕັ້ງຢູ່ແຄມແມ່ນໍ້າຂອງ, ກົງກັນຂ້າມກັບ ເມືອງທ່າແຂກ, ແຂວງຄໍາມ່ວນຂອງລາວ ໃນວັນເສົາແລະອາທິດທີ 3-4 ທັນວາຜ່ານມາ ນີ້ ຊຶ່ງ ດຣ ພິດສະໄໝເວົ້າວ່າ ສໍາລັບຈຸດປະສົງຂອງກອງປະຊຸມນາໆຊາດດັ່ງກ່າວ ດຣ ພິດສະໄໝ ເລົ່າໃຫ້ຟັງວ່າ: ສໍາລັບຫົວຂໍ້ທີ່ນໍາເອົາມາບັນລະຍາຍຢູ່ໃນກອງປະຊຸມນັ້ນ ດຣ ພິດສະໄໝກ່າວວ່າ: ສໍາລັບຫົວຂໍ້ແລະເນື້ອໃນຂອງການບັນລະຍາຍຂອງ ດຣ ພິດສະໄໝນັ້ນ ທ່ານນາງ ບອກວ່າ ເມື່ອເວົ້າເຖິງຄວາມຮູ້ສຶກປະທັບໃຈຂອງຜູ້ກ່ຽວ ໃນການເຂົ້າຮ່ວມກອງປະຊຸມດັ່ງກ່າວ ດຣ ພິດສະໄໝບອກວ່າ ການທີ່ຄົນລາວ-ອາເມຣິກັນ ທີ່ສາມາດໄປສ້າງບົດບາດຢູ່ໃນກອງປະຊຸມນາໆ ຊາດ ດ້ານການສຶກສາພະພຸດທະສາດສະໜາ ໃນລະດັບພາກພື້ນເຂດລຸ່ມແມ່ນໍ້າຂອງນັ້ນ ໄດ້ນໍາຄວາມພູມໃຈເປັນຢ່າງຍິ່ງມາໃຫ້ປະຊາຄົມລາວໃນສະຫະລັດ ບໍ່ຫລາຍກໍ່ໜ້ອຍ ທ່ານສົມພອນ ໄຊຍະສິດເສນາຊາວລາວພຸດ ທີ່ເດີນທາງໄປຈາກລັດເວີຈີເນຍ ໃນສະ ຫະລັດໄດ້ເວົ້າຕໍ່ ວີໂອເອວ່າ ການທີ່ ດຣ ພິດສະໄໝ ສີຈິດໂກຂອງອຸ້ຍ ສາມາດສ້າງບົດບາດໃນວົງການສຶກສາຂອງ ສະຫະລັດ ແລະສາມາດປະກອບສ່ວນເຂົ້າໃນກອງປະຊຸມນາງໆຊາດ ກ່ຽວກັບພະພຸດ ທະສາດສະໜາ ກັບການພັດທະນາສັງຄົມ ແລະວັດທະນະທໍາຂອງເຂດລຸ່ມແມ່ນໍ້າຂອງ ນັ້ນ ຖືວ່າ ເປັນຜົນສໍາເລັດອັນໃຫຍ່ອັນນຶ່ງຂອງຜູ້ກ່ຽວ ແລະກໍເປັນການສ້າງປະຫວັດສາດ ໃຫ້ແກ່ປະຊາຄົມລາວ ທັງຢູ່ໃນອາເມຣິກາ ແລະໃນລາວ ສະນັ້ນ ໂອກາດໜ້າ ດຣ ພິດ ສະໄໝຈະມາເລົ່າສູ່ບັນດາທ່ານຟັງວ່າອັນໃດຄືແຮງບັນດານໃຈໃຫ້ຜູ້ກ່ຽວ ຊຶ່ງເປັນລູກ ສາວຜູ້ນຶ່ງຂອງຊາວອົບພະຍົບ ຈາກລາວ ໃຫ້ຮໍ່າຮຽນສູງເຖິງຂັ້ນປະລິນຍາເອກ ແລະ ສາມາດຮຽນເກັ່ງ ເຖິງຂັ້ນໄດ້ຮັບທຶນການສຶກສາ ເພື່ອໃຫ້ຮໍ່າຮຽນໃນມະຫາວິທະຍາໄລ ຮາເວີດ (Harvard) ຊຶ່ງເປັນມະຫາວິທະຍາໄລຊັ້ນນໍາໜ້າຂອງໂລກແຫ່ງນຶ່ງ ທ່ານຜູ້ຟັງ ຢ່າລືມຕິດຕາມຮັບຟັງເລື່ອງລາວຂອງຜູ້ກ່ຽວອີກໃນໂອກາດໜ້າ